**prof. dr. Grega Repovš**

Prof. dr. Grega Repovš je leta 1996 diplomiral iz psihologije na Filozofski fakulteti Univerze v Ljubljani. Jeseni istega leta se je zaposlil kot asistent-stažist na Oddelku za psihologijo Filozofske fakultete Univerze v Ljubljani ter vpisal podiplomski študij. Magistrski študij je zaključil leta 1999 z nalogo Semantični spomin in vidna pozornost v shizofreniji. Leta 2002 je uspešno zagovarjal doktorsko nalogo o računskih modelih motenj pozornosti v shizofreniji. Med leti 2005 in 2008 je kot podoktorski raziskovalec in predavatelj deloval na Washingtonski univerzi v Saint Louisu. Po vrnitvi v Slovenijo je na Oddelku za psihologijo Filozofske fakultete Univerze v Ljubljani oblikoval Laboratorij za kognitivno nevroznanost. Leta 2008 je bil izvoljen v naziv docenta, leta 2011 pa v naziv izrednega profesorja za občo psihologijo. Deluje na področju kognitivne nevroznanosti ter se raziskovalno posveča delovnemu spominu, kognitivnemu nadzoru, nevroekonomiji in funkcijski konektivnosti možganov v zdravju in bolezni.